การทำให้การเขียนน่าสนใจ การเลือกอุปกรณ์ที่ให้แรงบันดาลใจ การทำการเขียนประจำวันให้เป็นนิสัย
ในบางช่วงของชีวิต คุณอาจจะรู้สึกว่าไม่มีอะไรน่าสนใจเกิดขึ้น สิ่งนี้สามารถทำให้ยากต่อการเขียนบางอย่างที่น่าสนใจทุกวัน ความเป็นไปได้ในการเขียนให้น่าสนใจคือหาจุดประสงค์เฉพาะเจาะจงสำหรับการเขียนและเขียนเกี่ยวกับสิ่งนั้นทุกวัน เช่น คุณสามารถลอง:  เขียนไดอารี่เกี่ยวกับชิ้นงานซึ่งคุณต้องจดบันทึกความก้าวหน้าของชิ้นงาน ไม่ว่าจะเป็นเรื่องส่วนตัวหรือเรื่องงาน เขียนไดอารี่แทนความขอบคุณซึ่งคุณเขียนเกี่ยวกับบางสิ่งที่คุณสำนึกในบุญคุณทุกวัน เขียนไดอารี่เกี่ยวกับธรรมชาติซึ่งคุณเขียนเกี่ยวกับต้นไม้ สัตว์ สภาพอากาศหรือสิ่งที่เป็นธรรมชาติที่คุณเห็นทุกวัน เขียนไดอารี่เกี่ยวกับความฝันซึ่งคุณเขียนสิ่งที่คุณฝันหลังจากที่คุณตื่นในตอนเช้า (ถ้าหากคุณจำฝันไม่ได้ คุณสามารถเขียนว่าคุณจำไม่ได้) การเขียนเกี่ยวกับเหตุการณ์ต่างๆ ซึ่งเต็มไปด้วยรายละเอียดจะทำให้การเขียนน่าสนใจมากขึ้น สิ่งนี้ยังจะทำให้การเขียนไดอารี่ของคุณเป็นประโยชน์ต่อการจดจำสิ่งต่างๆ ในภายหลัง   แม้แต่เรื่องที่น่าสนใจมากอาจจะดูจืดชืดถ้าหากคุณไม่ลงรายละเอียด เช่น คุณอาจจะเขียนว่า “คืนนี้ฉันไปดูคอนเสิร์ตของวงดนตรีโปรด” ประโยคนี้ไม่มีรายละเอียดอะไร ในทางกลับกัน การอธิบายถึงเสียงตบมือเกรียวกราวของผู้ชม นักกีตาร์เล่นโซโล่เดี่ยวได้อย่างยอดเยี่ยมและช่วงเวลาที่นักร้องนำโน้มตัวลงมาหอมแก้มผู้ชมที่อยู่แถวหน้าจะทำให้ความทรงจำนี้ดูมีชีวิต สิ่งเหล่านี้ทำให้การเขียนและการอ่านในภายหลังน่าสนใจมากขึ้น ในทำนองเดียวกัน การเขียนของคุณจะน่าสนใจมากขึ้นถ้าหากคุณอธิบายความคิดส่วนตัวเกี่ยวกับเหตุการณ์ที่เพิ่งเกิดขึ้นหรือการโต้ตอบทางอารมณ์ของคุณ ไม่เพียงแต่เขียนเกี่ยวกับเหตุการณ์อย่างเดียว   จากตัวอย่างก่อนหน้า คุณสามารถอธิบายความตื่นเต้นที่คุณรู้สึกในช่วงเวลาก่อนที่วงดนตรีโปรดของคุณเดินขึ้นเวที เสียงเบสที่ดังก้องทำให้เนื้อตัวของคุณสั่นได้อย่างไร คุณตื่นเต้นและมีความสุขมากแค่ไหนเมื่อพวกเขาเล่นเพลงโปรดของคุณ เป็นต้น สิ่งนี้สามารถช่วยให้คุณใช้การเขียนไดอารี่จัดการกับความรู้สึกในช่วงเวลาที่ยากลำบาก จำไว้ว่าคุณเขียนให้กับตัวเอง การเขียนไดอารี่ด้วยความจริงใจจะทำให้ประสบการณ์นี้เป็นประโยชน์มากขึ้นสำหรับคุณและยังอาจทำให้มันน่าสนใจมากขึ้นด้วย  การอัดอั้นความรู้สึกกับการเขียนไดอารี่จะทำให้ประสบการณ์การเขียนน่าพอใจน้อยลง คุณมีอิสระในการทำความเข้าใจความคิดและความรู้สึกในแบบที่ลึกซึ้งโดยไม่ต้องกลัวที่จะถูกตัดสินเพราะคุณเขียนให้กับตัวเองเท่านั้น คนส่วนใหญ่คิดว่าการเขียนไดอารี่เป็นเรื่องส่วนตัวและก็เป็นเรื่องจริงเพราะการเขียนส่วนใหญ่เป็นแบบนั้น อย่างไรก็ตาม อย่ากลัวที่จะใช้ความคิดสร้างสรรค์โดยเฉพาะอย่างยิ่งถ้าหากคุณรู้สึกว่าชีวิตของคุณไม่มีอะไรให้พูดถึงมากนัก  บางคนใช้การเขียนไดอารี่เพื่อเขียนเรื่องสั้นหรือนิยาย คุณยังสามารถเขียนบทกลอนที่คุณอ่านเจอหรือเนื้อเพลงที่เป็นแรงบันดาลใจของคุณ  หรือให้ดีกว่านั้นคือใช้การเขียนนี้เพื่อลองเขียนบทกลอนหรือเพลงของตัวเอง สมุดไดอารี่อาจจะเป็นฉบับร่างของการเขียนบางอย่างที่คุณสามารถพัฒนาได้ในภายหลังหรือเป็นเพียงการเขียนเรื่องส่วนตัว อีกวิธีในการทำให้การเขียนไดอารี่ของคุณน่าสนใจคือใช้สิ่งอื่นที่นอกเหนือจากการเขียน คุณสามารถทำให้สมุดไดอารี่มีชีวิตชีวาด้วยสิ่งที่คุณสามารถมองเห็น   สิ่งนี้อาจจะเป็นอะไรก็ได้ตั้งแต่การหาภาพมาติด วาดภาพหรือโครงร่าง คุณยังสามารถใช้สมุดไดอารี่เพื่อบันทึกความทรงจำจากเหตุการณ์ที่คุณอธิบาย  เช่น หลังจากที่คุณไปดูคอนเสิร์ตของวงดนตรีโปรด คุณสามารถนำตั๋วคอนเสิร์ตมาแปะบนหน้าที่คุณเขียนเกี่ยวกับคอนเสิร์ต บางคนรู้สึกว่าสมุดไดอารี่ที่คุณเขียนไม่สำคัญ สิ่งนี้อาจเป็นจริงสำหรับบางคน แต่สำหรับคนหลายคนการมีสมุดไดอารี่ที่ใช่สามารถทำให้เขียนได้ง่ายขึ้น  ไปเลือกซื้อสมุดไดอารี่ที่ร้านขายอุปกรณ์เครื่องเขียนเพื่อที่คุณจะสามารถเปรียบเทียบตัวเลือกและจับต้องสมุดเพื่อเปรียบเทียบความรู้สึก เลือกบางอย่างที่น่าสนใจสำหรับคุณแต่ไม่สวยมากจนคุณกลัวที่จะเขียนลงไปหรือทำมันรก การเขียนไดอารี่ไม่จำเป็นต้องสะอาดและเป็นระเบียบ สมุดไดอารี่ที่ดีที่สุดมักจะยุ่งเหยิงและไม่เป็นระเบียบ เลือกขนาดของสมุด หลายคนชอบพกสมุดไดอารี่ไปด้วย ถ้าหากคุณต้องการพกไปด้วยก็ควรเลือกขนาดที่เหมาะสมกับคุณ  ในทางกลับกัน ถ้าหากคุณวางแผนที่จะใส่ศิลปะหรือตัดแต่งรูปแบบ คุณจะต้องเลือกสมุดที่มีขนาดใหญ่ขึ้นเล็กน้อย บางคนคิดว่าการเขียนไดอารี่จะง่ายขึ้นด้วยปากกาแบบเฉพาะเจาะจง ถ้าหากคุณชอบใช้ปากการาคาถูกก็อย่ากังวลแต่ถ้าหากคุณชอบปากกาสวยๆ ก็สามารถจ่ายเงินเพิ่มขึ้นสำหรับบางอย่างที่จะทำให้คุณรู้สึกดีกับการเขียน  ไปยังร้านขายอุปกรณ์สำหรับงานศิลปะและลองปากกาประเภทต่างๆ ดูว่าปากกาแบบไหนที่เหมาะสมกับคุณมากที่สุด แนวคิดคือทำให้คุณต้องการเขียนเพื่อที่คุณจะมีนิสัยการเขียนทุกวัน ไม่ใช่ทุกคนที่เขียนไดอารี่ลงบนกระดาษ ถึงแม้ว่าหลายคนคิดว่าพวกเขาสามารถใช้ความคิดสร้างสรรค์และตั้งใจเขียนได้ดีขึ้นด้วยสมุดไดอารี่ที่จับต้องได้แต่หลายคนยินดีที่จะเขียนไดอารี่ออนไลน์   ไดอารี่ออนไลน์ไม่เสี่ยงที่จะสูญหาย ในทางกลับกัน คุณเสี่ยงที่จะถูกแอบอ่านหรือเซิร์ฟเวอร์ล่ม ลองพิจารณาข้อดีและข้อเสียและตัดสินใจว่าการเขียนไดอารี่แบบไหนเหมาะสมสำหรับคุณ   ถ้าหากคุณเลือกที่จะเขียนไดอารี่ออนไลน์ คุณมีทางเลือกมากมาย เช่น Livejournal Penzu หรือ Diary.com เว็บไซต์เหล่านี้อนุญาตให้คุณแบ่งปันการเขียนกับสาธารณะในขณะที่เก็บอุปกรณ์บางอย่างเป็นส่วนตัว. สิ่งที่ยากที่สุดของการเขียนไดอารี่ทุกวันคือการทำการเขียนให้เป็นนิสัย วิธีที่ง่ายๆ คือเก็บสมุดไดอารี่ไว้ในที่ที่สามารถเข้าถึงและเห็นได้ง่าย   หลายคนมักจะพกสมุดไดอารี่ไปด้วยทุกที่ไม่ว่าจะในกระเป๋า กระเป๋าถือหรือกระเป๋าเป้ วิธีนี้ทำให้คุณสามารถเขียนไดอารี่ได้ทุกเวลาที่คุณมีแนวคิดบางอย่างที่ต้องการเขียน  หลายคนเลือกที่จะเก็บสมุดไดอารี่ไว้ในที่ที่สามารถเข้าถึงได้ภายในบ้าน เช่น ข้างเตียง การเก็บสมุดไดอารี่ไว้ในที่ที่คุณสามารถเห็นได้สามารถช่วยให้คุณนึกได้ว่าต้องเขียนทุกวัน หลายคนพบว่าการจัดเวลาสำหรับการเขียนทุกวันเป็นสิ่งที่มีประโยชน์โดยส่วนใหญ่เลือกที่จะเขียนก่อนเข้านอนหรือหลังจากตื่นนอนตอนเช้า ไม่ว่าคุณจะเลือกเขียนตอนไหน คุณก็จะมีโอกาสนึกย้อนไปถึงวันที่ผ่านมา   การจัดเวลาสำหรับการเขียนช่วยให้คุณทำการเขียนเป็นกิจวัตรประจำวัน วิธีนี้จะทำให้คุณลืมเขียนได้ยากและสั่งสมองว่าให้เขียนในเวลาที่เฉพาะเจาะจง ในที่สุดคุณจะพบว่าคุณมีเรื่องให้เขียนมากมายเมื่อถึงเวลาที่ต้องเขียน แน่นอนว่าคุณสามารถเขียนไดอารี่ได้ทุกเวลา การจัดเวลาสำหรับการเขียนไม่ได้แปลว่าคุณไม่สามารถเขียนในเวลาอื่นได้ถ้าหากคุณมีแรงบันดาลใจ คุณสามารถเขียนได้มากกว่า 1 ครั้งต่อวันถ้าหากคุณต้องการ การเขียนไดอารี่เป็นเรื่องของคุณ ไม่ใช่ของผู้อื่น เมื่อคุณเขียนไดอารี่ คุณก็ไม่ควรใส่ใจมากมายกับเรื่องของตัวสะกดและไวยากรณ์หรือคิดว่าผู้อื่นจะตัดสินสิ่งที่คุณเขียนอย่างไร   การที่คุณใส่ใจกับกฎเกณฑ์มากเกินไปสามารถทำให้คุณเสียสมาธิหรือเขียนได้ช้าลง สิ่งนี้จะบั่นทอนความคิดสร้างสรรค์ของคุณ   การเขียนส่วนตัวเพื่อตัวเองสามารถช่วยให้คุณรู้จักตัวเองได้ดีขึ้น ลดความเครียด ช่วยแก้ปัญหาที่คุณมีกับผู้อื่นและจัดการกับอารมณ์ที่ยากเย็น สิ่งนี้สามารถให้ผลกระทบในแง่ดีกับสุขภาพทางกายและทางใจของคุณ   ถ้าหากคุณต้องการแบ่งปันบางสิ่งบางอย่างที่คุณเขียนให้ผู้อื่นได้อ่าน คุณสามารถแก้ไขได้ในภายหลังถ้าหากคุณกังวลเกี่ยวกับเรื่องของตัวสะกดและไวยากรณ์ การเขียนสำหรับบางวันอาจจะทำได้ง่ายและเป็นธรรมชาติแต่จะมีบางวันที่คุณพบว่าเริ่มเขียนได้ยาก ในวันเหล่านี้ การเตรียมคำถามล่วงหน้าเพื่อให้คุณตอบหรือมีเค้าโครงการเขียนจะสามารถช่วยให้คุณเริ่มได้ คำแนะนำมีดังนี้:  ฉันทำอะไรเมื่อวานนี้/วันนี้? ฉันได้เรียนรู้บทเรียนอะไรบ้าง? ตอนนี้ฉันรู้สึกอย่างไร? ฉันรู้สึกซาบซึ้งเรื่องอะไร? ฉันอ่านอะไรเมื่อวานนี้/วันนี้? ฉันวางแผนอะไรสำหรับวันนี้/พรุ่งนี้? อะไรคือสิ่งที่สำคัญที่สุดที่ฉันต้องทำให้เสร็จในวันนี้/พรุ่งนี้/สัปดาห์นี้? ทำไม? ในบางวันคุณอาจจะไม่มีเวลามากพอในการเขียนหรือรู้สึกไม่อยากเขียน ถ้าเป็นเช่นนั้นคุณสามารถเขียนสั้นๆ โดยใช้สัญลักษณ์แบ่งข้อกับเหตุการณ์หรือความคิดที่คุณมีในวันนั้น   เช่น คุณสามารถเขียนว่า:  เจอทรายที่ร้านอาหารอิตาเลียน กังวลเรื่องชิ้นงานใหม่ เงินจะอนุมัติผ่านหรือเปล่า? เริ่มอ่านหนังสือเรื่อง “พ่อรวยสอนลูก” น่าสนใจดีแต่คิดตามได้ยาก   ในบางครั้งสัญลักษณ์แบ่งข้อเหล่านี้สามารถใช้กับการเขียนยาวๆ ที่คุณเขียนในภายหลัง อย่างไรก็ตาม คุณควรเขียนสักเล็กน้อยดีกว่าเว้นไปเลย ถ้าหากคุณไม่สามารถเขียนไดอารี่ได้ 1 วันไม่ว่าด้วยเหตุผลอะไรก็อย่าถอดใจ การเขียนไดอารี่มีไว้เพื่อคุณและไม่มีกฎเกณฑ์ที่บอกว่าคุณจำเป็นต้องเขียนทุกวัน  อย่างไรก็ตาม พยายามอย่าเว้นการเขียนเกิน 2 วันติดกัน การทำสิ่งนี้มีความเสี่ยงต่อนิสัยการเขียนประจำวัน
ลองหาจุดประสงค์เฉพาะเจาะจงสำหรับการเขียนไดอารี่. ลงรายละเอียด. เขียนเกี่ยวกับความคิดและความรู้สึก ไม่ใช่เพียงแต่เหตุการณ์. ซื่อสัตย์. ใช้การเขียนแบบสร้างสรรค์ในไดอารี่. ใส่สิ่งที่คุณสามารถมองเห็น. หาสมุดไดอารี่ที่น่าสนใจสำหรับคุณ. ทดลองใช้ปากกาที่แตกต่างกัน. ลองใช้การเขียนออนไลน์. เก็บสมุดไดอารี่ไว้ใกล้ตัว. จัดเวลาสำหรับการเขียน. อย่าใส่ใจความคิดเห็นของผู้อื่น. สร้าง “เค้าโครง” สำหรับการเขียน. ใช้สัญลักษณ์แบ่งข้อสำหรับการเขียนสั้นๆ. อย่าล้มเลิกถ้าหากคุณลืมเขียน 1 วัน.
https://www.wikihow.com/Write-a-Diary-Every-Day-for-a-Year-and-Make-It-Interesting https://www.wikihow.com/Write-a-Diary-Every-Day-for-a-Year-and-Make-It-Interesting https://www.wikihow.com/Write-a-Diary-Every-Day-for-a-Year-and-Make-It-Interesting
Keeping it Interesting Choosing Inspiring Materials Getting in the Habit of Writing Daily